(5)Ar Padomes Lēmumu (KĀDP) 2022/XXX tiek noteikti papildu ierobežojumi divējāda lietojuma preču un tehnoloģiju eksportam un saistīto pakalpojumu sniegšanai, kā arī ierobežojumi tādu konkrētu preču un tehnoloģiju eksportam, kuras varētu sekmēt, ka Krievija tehnoloģiski uzlabo savu aizsardzības un drošības sektoru. Ar to tiek arī ieviesti ierobežojumi attiecībā uz saistīto pakalpojumu sniegšanu. Attiecībā uz leģitīmiem un iepriekš noteiktiem nolūkiem ir paredzēti ierobežoti izņēmumi no šiem ierobežojumiem. Ar minēto lēmumu turklāt – ar konkrētiem izņēmumiem – aizliegts nodrošināt publisko finansējumu vai publisko finansiālo palīdzību tirdzniecībai ar Krieviju vai investīcijām Krievijā.

(b)juridiska persona, vienība vai struktūra, kura veic uzņēmējdarbību Krievijā, kura ir valsts kontrolē vai kurai vairāk nekā 50 % daļu ir publiskā īpašumā, un kuras kopējie aktīvi tiek lēsti vairāk nekā 1 triljona RUB vērtībā un vismaz 50 % no tās aplēstajiem ieņēmumiem rodas no jēlnaftas vai naftas produktu pārdošanas vai transportēšanas, atbilstoši uzskaitījumam VI pielikumā;

1. Ir aizliegts pieņemt noguldījumus no Krievijas valstspiederīgajiem vai fiziskām personām, kas uzturas Krievijā, vai no juridiskām personām, vienībām vai struktūrām, kas veic uzņēmējdarbību Krievijā, ja fiziskās vai juridiskās personas, vienības vai struktūras noguldījumu kopējā vērtība uz vienu kredītiestādi pārsniedz 100 000 EUR.

3. Visu informāciju, ko sniedz vai saņem saskaņā ar šo pantu, izmanto nolūkiem, kuriem tā sniegta vai saņemta, tostarp šajā regulā paredzēto pasākumu efektivitātes nodrošināšanai.

7. pants

Komisija ir pilnvarota grozīt I, VII un IX pielikumu, pamatojoties uz dalībvalstu sniegto informāciju.”;

(10)regulas 11. un 12. pantu aizstāj ar šādiem:

“11. pants

1.Prasījumus saistībā ar jebkādu līgumu vai darījumu, kura izpildi tieši vai netieši, pilnīgi vai daļēji ir ietekmējuši pasākumi, kas piemēroti saskaņā ar šo regulu, tai skaitā prasījumus par atlīdzināšanu vai jebkādu citu tamlīdzīgu prasījumu, piemēram, prasījumu par kompensāciju vai ar galvojumu nodrošinātu prasījumu, jo īpaši prasījumu pagarināt vai samaksāt obligāciju, galvojumu vai atlīdzību, jo īpaši finansiālu galvojumu vai finansiālu atlīdzību jebkādā formā, neapmierina, ja tos izvirza:

(a)juridiskās personas, vienības vai struktūras, kas uzskaitītas III, IV, V,VI, XII vai XIII pielikumā vai minētas 5. panta 1. punkta b) vai c) apakšpunktā, 2. punkta b) vai c) apakšpunktā, 3. punkta c) vai d) apakšpunktā, 4. punkta b) vai c) apakšpunktā un 5.a panta a), b) vai c) apakšpunktā;

(b)jebkura cita Krievijas persona, vienība vai struktūra;

(c)jebkura persona, vienība vai struktūra, kas darbojas ar kādas no šā punkta a) vai b) apakšpunktā minētas personas, vienības vai struktūras starpniecību vai tās vārdā.

2.Jebkurā tiesvedībā par prasījuma izpildi pienākums pierādīt, ka prasījuma apmierināšanu neaizliedz 1. punkts, piekrīt tai personai, kas pieprasa šā prasījuma izpildi.

3. Ar šo pantu neskar 1. punktā minēto personu, vienību un struktūru tiesības vērsties tiesā, lai izskatītu līgumsaistību neizpildes likumību saistībā ar šo regulu.

12. pants

Ir aizliegts apzināti un tīši piedalīties darbībās, kuru mērķis vai sekas ir apiet šajā regulā noteiktos aizliegumus, tostarp rīkojoties kā to fizisko vai juridisko personu, vienību vai struktūru aizstājējam, kas minētas 5., 5.a, 5.b, 5.e un 5.f pantā, vai rīkojoties to labā, izmantojot 5. panta 6. punktā, 5.a panta 2. punktā, 5.b panta 2. punktā, 5.e panta 2. punktā vai 5.f panta 2. punktā paredzētos izņēmumus.”;

(11)iekļauj šādu pantu:

“12.a pants

1. Komisija apstrādā persondatus, lai veiktu savus uzdevumus saskaņā ar šo regulu. Šie uzdevumi ietver informācijas par noguldījumiem apstrādi un informācijas par kompetento iestāžu piešķirtajām atļaujām apstrādi.

2.Šajā regulā Komisijas dienests, kas minēts I pielikumā, tiek izraudzīts par “pārzini” Komisijai Regulas (ES) 2018/1725 3. panta 8. punkta nozīmē attiecībā uz apstrādes darbībām, kuras vajadzīgas 1. punktā minēto uzdevumu izpildei.”;

(12)regulas I pielikumu aizstāj ar šīs regulas I pielikumu;

(13)regulas III pielikumu groza saskaņā ar šīs regulas II pielikumu;

(14)regulas IV pielikumu aizstāj ar šīs regulas III pielikumu;